**ИСТОРИЯ   НА   НЧ  ”ХРИСТО БОТЕВ 1918”с.СМОЧЕВО**

Искрата за създаване на културно средище в с.Смочево е запалена в далечната 1918 година от двамата начални учители Стоичко Димитров Смочевски и Стоян Попзахариев.

Първият управителен съвет е :

Стоян Попзахариев – председател

Стоичко Смочевски – библиотекар

Първите книги на читалището са събирани от членовете му , като Стоичко Смочевски е подарил цялата си библиотека.

Хората започнали да четат книгите с жажда.

Александър Смочевски е предоставил  стая за читалня и то безплатно.

От основаването си 01.11.1918година до 1946 година читалището е носило името “Мърфи”, на името на американския консул изпратен по това време в България .

Читалището освен място за четене става сцена и на самодейните театрали.

Първата комедия , която е представена от местни инициатори е “Изгорелият егрек”.

През 1923година читалището е наброявало 120 члена.

Под тяхна инициатива същата година е започнал строежа на училището , което е завършено през 1925година.Там е направена и първата театрална сцена и първият киносалон , където по-късно са прожектирани и филми.

През 1926година Васил Шуманов заел длъжността председател.

След няколко години работа напуска , но през 1949 година се завръща и заработва отново в читалището.

 Декорите за пиесите са рисувани от учителя - художник Стоян Серафимов.

Той получава грамота и значка за отличие в читалищната дейност през 1966година.

Към читалището е имало и театрална трупа , която е изнасяла пиеси в Рила , Бобошево , Мурсалево , Рилски манастир и др.

Необходимостта от приходи нараства .Васил Шуманов урежда чрез тогавашното ТКЗС 56 декара земя и засяват овес, който го произвеждат 3 години.

Читалището получава доходи и с тези пари се прави ремонт на киносалона , който се е помещавал в сградата на училището по това време.

С упорит труд през 1953 година читалището ни става окръжен и околийски първенец.

Всички са работили безплатно.

Ето и една част от тях:

Васил Шуманов – фелдшер

Йончо Вучков    -  директор

Лагма Шуманова  - учител

Стоян Серафимов     - учител

Стоянка  Серафимова - учителка

Михал Радойчев – бирник

Василка Радойчева – учителка

През месец юни 1968 година се пробва земята чрез сонда , за да се започне построяването на новият Културен дом.Същата година са положени и основите , кмет по това време е Кадивка Янакиева.

И така през 1971година новият културен дом е построен и  отваря врати за населението.

 На 21.02.1971 година управителният съвет на читалището заседава и решава Историята на селото да се съхранява в историческият музей в град Кюстендил.

Където е и до днес.

Читалището в  Смочево е място , отдавна превърнало се в синоним на думата “духовност”.Тези уникални по своята същност институции са преодолявали хиляди превратностти на времето.Преодоляваха годините на прехода и може би предстои да преодоляват още съдбини . Но българското – нашенското си читалище винаги е запазвало автентичния си вид и именно тази уникална автентичност го е запазила до днес.

През всичките тези години на съществуване , читалището играе важна роля в обществения живот на с.Смочево , като устойчива културна институция със специфична мисия за съхранение и развитие на традиционните ценности на нацията ни.

Дълбоката взаимовръзка с миналото , с традициите , с образователния процес , културата и благотворителността са в основата на авторитета на Народно Читалище”ХристоБотев”с.Смочево.

През 95 годишната си история , читалището има своята завоювана позиция за работа в подкрепа на общността и през годините е спечелило доверието на хората.

Читалището се уповава на своите корени , като Национална , социална , културна , образователна и информационна организация и отговаря на предизвикателствата на днешния свят.

Днес дейността на читалището е богата по съдържание и разнообразна по форми културно- просветна дейност.

Още първоучителите на духовното средище са осъзнали силата на доброволното отдаване на изкуството.

Като стълб на културния живот в с.Смочево е читалище “Христо Ботев”.

Най- важното послание , което неговите основатели са ни оставили е ,че е силен този народ , който е просветен и образован .

Днес читалището се гордее с двата си колектива – Женска група за автентичен фолклор “СмочевскиИзвори”и мъжка певческа група ”Тръгнал зайо ”.

Работи се доброволно , но от сърце и с голяма страст.

През 1963 година е сформирана Женска група за автентичен фолклор .

По инициатива на жени от Смочево с ръководител Васил Граховски.

Пърооснователки са:

Генка Демиревска

Йордана Апостолова

Иванка Александрова

Трендафила  Алексова

Иванка Ингилийска

Катерина Теодосиева

Спасуна Николова

Генка Демиревска и Катерина Теодосиева са били извор на автентичните песни.

 По –късно са присъединени   мъже това са :

Стоичко Манов

Стоичко Демиревски

Михал Ингилийски

Дамян Дамянов

Първата им изява е на Смочевска сцена.

Групата изпълнява предимно   жътварски , седенкярски , трапезни , пролетни и други песни.

Също така изпълняват и обработен фолклор . Със своите носии и колоритни гласове жените пленяват слушателите и оставят незабравими спомени.

Групата е изпълнител на автентични обреди и обичаи.

Вземат участия на Национално , Регионално и Общинско ниво.

Печелят много награди и грамоти.

1981г. Сребърен медал на Четвърти народен събор на народното творчество Копривщица с ръководител Сузана Георгиева.

1986 година Златен медал Пети народен събор на Народното творчество Копривщица с ръководител Йорданка Владимирова.

2010 година Златен Плакет Десети Международен фестивал на Народното творчество Копривщица с ръководител Таня Булянска.

2011 година Плакет от Тринадесети Международен фолклорен фестивал на инстументалните и танцуви групи в Раднево с ръководител Таня Булянска

Тази година през месец август , групата взе медал за второ място  на Фолклорен събор на народнота творчество “Струма пее”Невестино.

Печелени са грамоти и диплом за отлично представяне в:      “Малешево пее и танцува ”Микрево , “Струма пее ” Невестино , “Рила пее и танцува ”гр.Рила , “Македония фолк” Благоевград , Кюстендил и др.

През 1975 година по инициативата и ръководството на Васил Граховски – директор на училището , Йорданка Владимирова – учител , Василка Захариева – певица във фолклорната група се създава Детска група за автентичен фолклор.

Участват в гр.Кюстендил на Събор на автентичен фолклор и печелят Първо място, с автентични песни и пресъздават обичая седянка.

Получили са парична награда и с тези пари децата са заведени на море .

Мъжката  певческа група е основана през 60 години , по инициатива на Васил Граховски.

Първооснователите са били:

Дамян Дамянов, Велин Димитров, Димитър Дамянов, Радко Демиревски, Михал Ингилийски .

Всички те  са участвали и в театралната  група под ръководството на Стоян Серафимов.

По- късно групата е кръстена “Тръгнал зайо ”.

 Участията са им предимно в селото на тържества , но сега им предстои дебют , ще излизат и на голямата сцена на 19.10. в Микрево , на международния фестивал”Малешево пее и танцува”.

Даде се начало и на етнографска  сбирка , на лице са първите дарения от дрехи и предмети на бита .От всички ни зависи тази сбирка да се обогати.

Библиотеката разполага с богат фонд от книги . Има компютър връзка с интернет .Читалището има своята страница , където се информират всички смочевци по света за събитията в селото.Получаваме и благодарности от вашите деца и внуци.

Читалището се стреми да участва в всички проекти актуални в днешно време .

Със спечелените проекти е сменена дограмата и обогатен библиотечния фонд, който сега наброява 8130 тома.

На последното Общо събрание от месец юли 2013г. , за почетен член на читалището е избрана Йорданка Владимира .

За цялостният и принос към читалищната дейност.

През 1450г. с.Смочево се е намирало в местността Селище.

Името му произлиза от “смокча”, което означавало “черна иловица”, от която е съставена цялата местност.Селото е наброявало около 400 къщи .

Имало е единични къщи в местностите “Боянска ливада ”, “Кърчино”и “Анджиката”.

През Втората Световна война хората са се изселили в по-горната част на местността ,в която са обитавали и така селото е започнало да расте.

Основният поминък на хората е било животновъдството и  земеделието .

През 1968 г. основният поминък е тютюнопроизводсво.